Willy Toledo: “El teatre no es pot separar del carrer” | Zona Sec\n@molina_jordi / L’actor Willy Toledo (Madrid, 1970) ha passat una temporada al Paral·lel per actuar en l’obra Cremats, al teatre Apolo. La seva trajectòria artística inclou treballs amb els principals directors del país –Almodovar, De la Iglesia, Aranda o Cuerda— i reconeixements com el Fotogramas de Plata, el Premi de la Unión de Actores, o dues nominacions als Goya. Malgrat aquest currículum, ha estat la seva militància política la que l’ha posat en el punt de mira. El seu suport al govern cubà, al poble sahrauí, les crítiques als “assassinats silenciosos” d’Occident o, més recentment, la seva defensa del dret a l’autodeterminació de Catalunya, el converteixen en un personatge singular, que transcendeix les fronteres artístiques.\nQuè va primer, la política o el teatre?\nEl treball és política. En el meu cas no la deixo mai al marge.\nDoncs t’ho pregunto d’una altra manera. Que et fa més mal, una hipotètica crítica teatral negativa o que se’t critiqui pels teus ideals?\nCap de les dues. Tinc les meves idees i les meves conviccions, que van canviant. De fet, no estic convençut pràcticament de res. Tinc la meva manera de treballar i, si estic responent a la meva forma de veure el món i amb honestedat, em dóna exactament igual el que diguin els altres. I igualment amb la feina, si he fet un bon treball teatral i ve un crític a dir-me que ho he fet com el cul, m’entra per una orella i em surt per l’altra. Sóc molt crític amb mi mateix i no necessito que vingui ningú de fora a dir-m’ho.\nDe qui et podria molestar una crítica, doncs?\nD’un company de lluita. Em sabria greu que algun company cregués que m’estic sortint del camí que m’he traçat o que m’estic apartant de l’objectiu.\nFa uns anys ens va deixar l’actor Jordi Dauder, conegut també pel seu compromís polític i social. Ell explicava que, malgrat ser irreductiblement d’esquerres, interpretar un feixista el motivava. A tu et plantejaria algun tipus de contradicció?\nDepèn de si el fatxa és el protagonista positiu de la funció. Si és per fer una crítica a la seva ideologia o a la seva forma de pensar, valgui la incompatibilitat entre ser fatxa i pensar, no tindria cap problema. Tot el contrari, crec que és fonamental utilitzar la televisió, el cinema i el teatre per implicar-se políticament, comprometre’s amb el temps que ens ha tocat viure i denunciar, entre d’altres, als fatxes.\nWilly Toleda, emblema de ‘Cremats’ a l’Apolo\nFes-nos cinc cèntims de l’obra Cremats.\nLa història parla de quatre persones que porten vides miserables, avorrides i sense cap tipus d’al·licient fins que, de sobte, succeeix alguna cosa que genera que tots els conflictes aflorin. És una comèdia pura i dura, d’entreteniment. És el primer cop que faig teatre còmic, fugint de la càrrega política de la companyia Animalario.\nQuè tal l’ha rebut el públic?\nCada dia hem anat tenint més i més gent i això ens satisfà perquè l’obra és d’una companyia molt humil. Els dos productors estan posant diners de la seva butxaca i tot el grup tenim ganes que surti bé per ells, per nosaltres i pel públic. Crec que val molt la pena venir a veure-la.\nHas après català i tot per poder fer l’obra…\nM’agraden molt els idiomes. Ara entenc pràcticament tot i el començo a parlar. M’agrada com sona i m’agrada molt venir a Barcelona.\nCom t’has trobat la ciutat?\nEl pla dels polítics per a Barcelona ha estat desnaturalitzar la ciutat i fer-la un parc d’atraccions per als guiris, fer una persecució de la immigració i, com a tot el país, posar la ciutat al servei del capital. Malgrat aquesta realitat, Barcelona segueix sent un referent per als moviments socials. Però va guanyant l’enemic. Guanyarem nosaltres i recuperarem el terreny, però de moment perdem.\nEstàs al corrent del debat que hi ha al Paral·lel?\nSense conèixer amb profunditat la zona, penso que al Paral·lel està passat precisament això. Es privatitza l’espai públic per afavorir la iniciativa privada i l’obertura de restaurants de luxe. Si no s’actua, s’obriran grans franquícies com Zara, Starbucks o Burger King i es tancaran el major nombre de projectes autogestionats, associacions veïnals i cases ocupades. Passa a totes les ciutats i, malauradament, ara és Barcelona on passa amb especial intensitat.\nHistòricament el Paral·lel havia estat un eix de referència de la cultura popular…\nÉs que el teatre no es pot separar de la transmissió de cultura, d’emocions, d’ideologia i de sentiments. No es pot separar del carrer. A Madrid estan tancant teatres per instal·lar-hi botigues Zara o musicals de Brodway. Un dia et posen un Mcdonald´s i a l’altre un musical del Rei León. S’està elititzant l’accés a la cultura, és una apocalipsi.\nEn més d’una ocasió has defensat la independència de Catalunya. Comprens la voluntat d’una part important del poble català?\nEm resulta difícil de comprendre perquè no tinc el mateix sentiment envers a Espanya. És a dir, com que no és un sentiment que li professi al meu Estat, em resulta difícil compartir i comprendre. Ara, penso que aquest conflicte es resoldrà com el poble català vulgui. El referèndum és una opció, però una altra és sumar una majoria al Parlament i impulsar una Declaració Unilateral d’Independència. Mentre la majoria de catalans ho vulguin, no hi veig cap problema.\nTu vens de Carabanchel (Madrid). Hi ha més com tu o ets una excepció?\nAfortunadament molta gent no s’empassa el discurs oficial de l’Estat, i el mediàtic, i no es creu que els catalans siguin molt dolents i persegueixin el castellà. Tota aquesta, amb perdó, merda reaccionària la compra molta gent, però no tota. L’Estat ha intentat enfrontar el poble espanyol amb el català, el basc, el gallec i, inclús, el musulmà. És el vell joc del divide i vencerás de tota la vida.\nFa poc vas fer un comentari que va generar polèmica sobre l’atac al setmanari satíric Charlie Hebdo. Què volies dir, exactament?\nEm sembla molt hipòcrita que els països d’Occident es portin les mans el cap i que es reuneixin en una gran manifestació per la llibertat quan porten anys cometent assassinats silenciosos. No puc amb la hipocresia i denunciava que sembla que sis morts europeus valguin més que sis millors d’iraquians assassinats durant anys.\nSi visquessis aquí, a qui votaries?\nA la CUP, sense dubte. I si visqués a Euskadi, a Bildu. Si per mi fos, viuríem en una Federació Anarquista Ibèrica. Una federació de pobles i organitzacions autogestionades i llibertàries.\nAdéu a González Ledesma, l’escriptor que va internacionalitzar el Poble-sec\nLa Vilella: De sifons a Sargantanes


Disseny Web per a B67 | Factoria Creativa\nPer a B67 dissenyem i programem una pàgina web per a l’empresa especialitzada en Arquitectura, Urbanisme i Interiorisme de Barcelona. L’accés a tots els continguts i projectes es poden accedir fàcilment gràcies a l’estructura de la pàgina.\nPer a B67 creem un disseny net i minimalista. Apliquem conceptes clau d’usabilitat com la interactivitat amb una navegació òptima.\nL’ús del color, les fotografies i la composició de la pàgina estan dissenyats per a ajudar l’usuari a trobar la informació que precisa, pugui desplaçar-se i explorar la pàgina fàcilment. La informació important destaca de manera natural, motivant a explorar les diferents pàgines.\nEmprem el CMS de Worpress atès que és SEO FRIENDLY, o cosa que és el mateix, a Google li agrada com el contingut està presentat i això afavoreix el posicionament en el motor de cerca.\nUna vegada acabada la programació està finalitzada, en Factoria Creativa Barcelona impartim una formació perquè els nostres clients puguin gestionar la seva pàgina web atès que el panell de control és totalment autogestionable i no és necessari tenir coneixements previs per a publicar contingut nou, pujar productes, fotografies i molt més.\nEl resultat és un producte d’alta qualitat, el perfecte aliat per a garantir l’èxit del lloc web.\nDesenvolupem diferents estratègies de Màrqueting Digital per a promocionar B67 a través de l’internet. Creem campanyes destinades a aconseguir una major visibilitat de la marca, un major abast en l’àmbit geogràfic i millor segmentació del públic al qual ens volem dirigir.\nEn Factoria Creativa Barcelona dissenyem la versió de mòbil diferent a la versió escriptori perquè es visualitzi correctament i s’adapti a tota mena de dispositius i pantalles, sense desfigurar el contingut que volem destacar.\nEl nostre objectiu és facilitar la navegació de l’usuari, creant una experiència positiva sobre la base dels elements i composició dissenyats exclusivament per a aquests dispositius.\nGoogle prioritza aquelles pàgines que estiguin adaptades a dispositius mòbils, per això a través del disseny i la programació en tan important. En Factoria Creativa Barcelona, millorem l’experiència de l’usuari que en la pràctica es veu traduït en resultats molt més rellevants i amb major qualitat per al visitant.


Comença a circular una nova edició del Roda Mô - EsDiari.com\nComença a circular una nova edició del Roda Mô\nL’Ajuntament de Maó engega el proper diumenge, 22 de novembre, una nova edició del programa Roda Mô, una activitat dirigida a infants i adults amb un triple objectiu: fomentar l’activitat física entre la població maonesa, descobrir l’entorn urbà i rural del municipi i estimular les relacions socials. En aquesta ocasió compta amb la col·laboració de l’Agrupació de Voluntaris de Protecció Civil de Maó i l’Ajuntament de Sant Lluís.\nL’edició d’enguany, la setena des que es va convocar per primera vegada el 2007, constarà de sis excursions en bicicleta que es duran a terme, entre novembre i abril, el tercer o quart diumenge de mes, excepte en desembre quan les festes de Nadal i les eleccions generals obligaran a avançar la data a dia 13.\nEl tinent d’alcaldia d’Esports i Joventut, Carlos Montes, destaca el següent\nCon esta iniciativa pretendemos ofrecer alternativas de ocio en familia durante algunos domingos de otoño e invierno. Podemos decir que el Roda Mô ya es una cita consolidada dentro del calendario lúdico de Maó.\nLes sis excursions\nLa primera excursió, prevista per diumenge 22, consistirà en un recorregut pels voltants de la ciutat fins a arribar a la pista de motocròs, ubicada a POIMA IV, on els més joves podran posar a prova les seves habilitats amb la bicicleta. La distància aproximada serà de 9 km. En cas de pluja, l’excursió quedarà suspesa.\nTres setmanes després, el 13 de desembre, tindrà lloc la segona convocatòria. En aquesta ocasió, la ruta serà de 10 km i comprendrà un itinerari exclusivament urbà. La tercera excursió, programada per dia 31 de gener, arribarà fins a Sant Climent i inclourà un passeig per diferents camins rurals del terme municipal, sumant una distància de 15 km. El 28 de febrer els participants faran un recorregut de 10,5 km que els durà pel port de Maó fins a arribar a la Base Naval. Quatre setmanes després, el 20 de març, l’excursió de 12 km inclourà una aturada a l’Aeroclub i, finalment, el 24 d’abril s’arribarà fins al poblat talaiòtic de Binissafullet, pedalejant en total 16 km.


Jornades Anuals de Justícia i Pau d'Espanya: Pel dret a un treball decent\nPel dret a un treball decent: Aquest és el lema de les jornades anuals de Justícia i Pau d'Espanya que es celebren, aquest any a Lleida, els dies 10, 11 i 12 d'abril.\nContinuant amb el trienni, aquestes jornades són les últimes de les tres previstes per Justícia i Pau sobre el mercat de treball i les condicions laborals. Es comptarà també amb la visió internacional, des de l'Organització Internacional del Treball, que se centrarà en la qualitat de l'ocupació a Espanya des d'una perspectiva comparada i de futur.\nAquestes jornades tindran també el caràcter de Trobada Catalana de Justícia i Pau. Són unes jornades obertes a tothom.\nPàgina 94 de 114


El Consell Rector aprova el barem de mèrits per a la borsa de treball de les places de la Corporació Valenciana de Mitjans – Noticies en Valencià de València Castelló i Alacant\n12 abril, 2017 vlcseo 142 Views 0 Comments\nReunit el Consell Rector al Centre de Producció de Burjassot, ha acordat aprovar el barem de mèrits per a l’accés a la borsa de treball de les places de la Corporació Valenciana de Mitjans de Comunicació.\nLa presidència del Consell Rector ha donat compte de l’acord de la comissió bilateral Estat-Generalitat pel qual es consideren resoltes les discrepàncies competencials dels articles 42 i 46 i la disposició transitòria novena de la Llei 6/2016 de 15 de juliol del Servei Públic de Radiodifusió i Televisió d’Àmbit Autonòmic.\nS’ha aprovat, així mateix, una comissió per a confeccionar el llibre d’estil de la Corporació Valenciana de Mitjans. Estarà composta per un membre del consell rector, un representant de l’Acadèmia Valenciana de la Llengua, un altre de la Direcció General de Política Lingüística, una professora universitària, dos periodistes i un lingüista que farà de secretari/ària de la comissió.\nEl Consell Rector ha acordat per unanimitat subscriure el Pacte Valencià contra la Violència de Gènere que ha proposat el Govern valencià.\n← Els bombers de València varen excarcerar víctimes en 188 accidents durant 2016\nPlataforma per la Dignitat del Llaurador →\nEls efectius del Consorci Provincial de Bombers de València varen intervenir durant l'any 2016 en 932 serveis relacionats amb accidents


Marta Esteban i Ouis Zitane guanyadors del XXII Gran Fons Vila\nPaterna va acollir este diumenge la novena prova del Circuit de Carreres Populars de la Diputació de València, el XXII Gran Fons Vila de Paterna, una carrera de recorregut exigent que no va impedir que l’atleta Ouis Zitane s’imposara a la resta de corredors i es convertira en el clar vencedor, mantenint així el liderat del circuit. Amb un temps final de 48 minuts i 36 segons, Zitane va passar per la meta amb un avantatge de 25 segons sobre el segon classificat, Miguel Vázquez, del Club Atletisme Benetússer i d’1 minut 9 segons sobre Hicham Ettaichimi, del C.A. Massamagrell, que va finalitzar tercer.\nEn féminas, la victòria va ser una vegada més en aquest traçat per a Marta Esteban, corredora del Cárnicas Serrano, amb un temps total de 54 minuts i 49 segons, molt inferior al de les seues companyes Isabel Checa i Raquel Landín, segona i tercera amb 57:44 i 1:00:03, respectivament. L’avantatge de Checa sobre Landín li permet de moment mantenir el primer lloc de la general en el Circuit, encara que encara queden quatre carreres per celebrar-se que podrien alterar el podi final.\nA les 11 i mitja del matí ja havien creuat la línia de meta els 1527 homes i 311 dones participants d’aquesta edició; en total 1838 dels quals 895 eres atletes inscrits al Circuit de Carreres de la Diputació de València, la qual cosa fa de Paterna la segona carrera amb major participació en el campionat provincial, per darrere únicament de Massamagrell, que va comptar amb 1295 inscrits al Circuit.\nEl recorregut del XXII Gran Fons Vila de Paterna, de 15 quilòmetres de longitud, transcorria pels tres escenaris més representatius del municipi de Paterna, el seu nucli urbà, el polígon Fuente del Jarro i la urbanització La Cañada. Per les seues característiques, és considerada com una prova exigent, doncs sense arribar a l’alta muntanya, el seu recorregut “rompepiernas” pot passar-li factura a aquells participants que plantegen una carrera excessivament optimista. El pas per l’entorn de La Cañada és el més bonic del recorregut però també el més dur.\nEl Circuit de Carreres Populars de la Diputació de València continúa el pròxim dia 24 amb la XXI Carrera de la Tomatina de Bunyol, nova incorporació al Circuit que està generant una gran expectació. Iniciat el passat 3 d’abril a Montcada, el Circuit es compon de tres mitges maratons, quatre grans fons, un 12KM i cinc carreres 10K. Els municipis participants enguany són Montcada, Faura, Massamagrell, Gandia, Llíria, Canet, l’Eliana, Siete Aguas, Paterna, Bunyol, Cullera, Xàtiva i Xirivella; en total 13, un més que en la passada edició.\nPer a la diputada d’Esports, Isabel García, l’objectiu del circuit és “dinamitzar i vertebrar la multitud de carreres que se celebren en els municipis valencians cada cap de setmana, respectant la singularitat de cada prova”. A més, Garcia recorda que la seua celebració afavoreix el turisme esportiu ja que “els atletes es desplacen a altres localitats i poden admirar la riquesa natural i arquitectònica dels pobles valencians”.


El ple de Pineda rebutja la moció d'ERC-JxP i d'EM-JxCat sobre la suficiència financera dels ens locals — Ajuntament de Pineda de Mar\nEl ple de Pineda rebutja la moció d'ERC-JxP i d'EM-JxCat sobre la suficiència financera dels ens locals\nEl ple de Pineda rebutja la moció d'ERC-JxP i d'EM-JxCat sobre la suficiència financera dels ens locals https://www.pinedademar.cat/ple-municipal/01-09-2020 https://www.pinedademar.cat/ple-municipal/01-09-2020/@@download/image/setembre1.jpg\nAvui a les 9 del matí s'ha celebrat una sessió extraordinària del Ple Municipal de Pineda. Es farà de de forma telemàtica degut a l'actual situació sanitària. El ple ha estat extraordinari a petició del grup d'ERC-JxP i també d'En Marxa-Junts per Catalunya que l'han presentat de forma conjunta, per debatre una moció sobre la suficiència financera dels ens locals.\nLa petició de la moció és arran de la «la motivació de la solicitut és la urgència de prendre un posicionament com a municipi previ a la votació al Congreso de los Diputados del decret que pot determinar la fórmula que afecti a l'utilització del romanent municipal».\nEls dos grups municipals han demanat tenir els recursos i instruments per afrontar la situació actual i futura. També han dit que les condicions que proposen des del govern central «no faciliti l'ús de la tresoreria per a ús dels ajuntament i es proposa destinar els diners al govern central com a préstec i que es podrà retornar en quinze anys». A canvi el govern espanyol vol obrir un crèdit de 5.000M€ «al qual hi tindrà accés els municipis que traspassin els seus romanents» i això facilitarà també «flexibilitzar la despesa per l'any 2020 i generant un greuge respecta als ajuntaments que no tenen romanent» segons han dit els dos grups que han presentat la moció.\nLa moció també demana «més marge als ajuntaments per afrontar la crisi i també demana a l'Estat a recollir les reivindicacions financeres municipals, emplaça al Govern espanyol a flexibilitzar la regla de despesa i a modificar la llei 2/2012 d’estabilitat pressupostària, per així donar més marge a les administracions locals en la resposta a la present crisi. També demana que l’Estat permeti que les administracions locals puguin disposar del superàvit de l’any 2019 i dels romanents acumulats per a destinar-los a mesures per a la reactivació socioeconòmica de les respectives comunitats locals.\nHan afegit que «per tal que Pineda es pugui afrontar amb garanties nous rebrots de la pròpia crisi sanitària però, a la vegada, també puguem aplicar les imprescindibles mesures efectives per la inclusió social i la reactivació econòmica, així com pel sobreesforç i la greu tensió que viuen les hisendes locals degut a la pandèmia, calen nous instruments legislatius i econòmics que ara no tenim. Eines per a fer front a la conjuntura inicial, però també estructural que enforteixin les administracions locals de cara al futur» segons diu textualment la moció.\nDemana també al Govern de la Generalitat a crear un fons de cooperació extraordinari incondicionat per als ens locals. Aquest fons hauria d’estar dotat amb un mínim de 150 milions d’euros l’any 2020 i la mateixa quantitat per a l’any 2021, amb l’objectiu de donar resposta, des de l’administració més propera al ciutadà, a les mesures necessàries per reactivar les economies locals i atendre les noves necessitats socials que ha generat la pandèmia.\nTambé volen apel.lar al Govern de la Generalitat per a què es quantifiquin, conjuntament amb les entitats municipalistes, les despeses a què han hagut de fer front les administracions locals, per serveis impropis derivats de la pandèmia i per les noves regulacions i plans de desconfinament que s’han regulat durant aquests mesos.\nEl Partit Socialista ha dit que «la moció té molts de punts i en alguns hi estan d'acord» però ha han votat en contra de la moció presentada avui.\nXavier Amor ha fet públic que avui han enviat una carta al President Quin Torra i al vicepresident Pere Aragonès ja que prèviament han demanat a l'Ajuntament de Pineda que no cedeixi el romanent.\nXavier Amor ha dit que «els ajuntaments es poden afegir al Reial Decret de forma voluntària i cada cas és diferent». Ha dit que «estudiaran fins a on arribaran per acollir-se o no al Reial Decret ja que es dóna la llibertat a aportar la part de romanent no compromès, per exemple, per fer obra pública i perquè la tresoreria no quedi tensionada». També ha afegit que «s'està davant d'una moció amb punts d'acord, però el fet que l'acord amb l'Estat és voluntari, no és un mal acord tenint en compte d'on venim, ja que abans l'Estat no el permetia utilitzar».\nMarcos Ortega de Pineda en Comú ha dit que «és una moció genèrica i hauria estat important arribar a uns acords en la presentació del text». També ha dit que «caldria fer una declaració institucional el proper ple treballant el text prèviament ja que, el que interessa, és fer el millor per Pineda». Marcos Ortega ha dit que «els ajuntaments són l'administració més propera i per això necessiten recursos». Pineda en Comú ha votat a favor de la moció.\nLes votacions han generat un debat posterior sobre els detalls de la moció i el sentit de les votacions.\nLa moció per tant, no ha tirat endavant amb els vots a favor de qui l'ha presentat, ERC-JxP i En Marxa-JsCat i Pineda en Comú, i els vots contraris del PSC.


Endesa proposa apujar la llum un 10%\nL'elèctrica, que ha reduït un 46% el benefici, vol un 'cèntim verd' per a la benzina\nEndesa demana un increment del preu de la llum del 10% per mitigar el dèficit tarifari, del qual suporta 5.380 milions d'euros al seu balanç. Reclama també gravar la benzina i el gas amb un cèntim verd.\nIGNASI PUJOL BARCELONA. 01/03/2012 00:00\n260x366 Endesa proposa apujar la llum un 10% / ÁNGEL DÍAZ / EFE Endesa proposa apujar la llum un 10% / ÁNGEL DÍAZ / EFE\nDesprés que Gas Natural Fenosa i Iberdrola presentessin resultats la setmana passada, ahir va ser el torn d'Endesa, que va tancar així el cicle de les tres principals companyies elèctriques d'Espanya.\nI es va poder veure que el discurs de les tres grans productores d'electricitat, columna vertebral de la patronal Unesa, té un mateix fil conductor: la solució del dèficit de tarifa (la diferència entre els ingressos i els costos del sistema elèctric, que ja ha generat una bombolla de 24.000 milions d'euros), el principal problema del sector, no passa per un nou càstig als estats financers de les elèctriques, que ja suporten al seu balanç gran part d'aquest deute (dèficit de tarifa).\nEndesa va plantejar ahir dues mesures per acabar amb el dèficit tarifari: apujar els peatges -que suposen la meitat de la tarifa elèctrica- fins a un 10% en la revisió de l'abril, i que es gravin carburants i gas amb un cèntim verd que serveixi per finançar el cost de les renovables. La principal elèctrica espanyola, controlada en un 92% per l'italiana Enel, va apuntar que un increment de l'1% en el preu dels carburants i el gas contribuiria amb prop de 500 milions d'euros anuals.\nEl conseller delegat d'Endesa, Andrea Brentan, va aplaudir la decisió del govern espanyol d'establir una moratòria a les primes de les renovables. La companyia considera que el dèficit tarifari distorsiona la seva situació econòmica en limitar els seus recursos i incrementar els seus costos financers. Només l'any passat l'empresa va finançar 1.522 milions d'euros del dèficit tarifari. Dels 11.002 milions de deute amb què va acabar el 2011, 5.380 milions corresponen al dèficit de tarifa (és a dir, diners pendents de cobrar de l'Estat).\nLa companyia va demanar que s'avanci en la liberalització del sistema elèctric espanyol i s'acabi amb les tarifes regulades. L'elèctrica també inclou entre "les principals opcions disponibles" per solucionar aquest problema que es financi el dèficit amb préstecs del Banc Central Europeu (BCE) a través de l'Institut de Crèdit Oficial (ICO) o que es facin servir els recursos procedents de les subhastes de drets de CO per aturar-lo. Demana també que s'ampliïn els límits actuals del dèficit i que s'igualin les rendibilitats de les activitats regulades i els pagaments per capacitat i pel servei d'interruptibilitat, que permet tallar el subministrament a determinades empreses a canvi d'una remuneració addicional.\nRepsol, 53% menys de beneficis\nEndesa va tancar el 2011 amb un benefici de 2.212 milions d'euros, una xifra que suposa un descens del 46% respecte de l'any anterior a causa de la disminució dels extraordinaris. Sense tenir en compte aquestes partides, la caiguda dels guanys s'hauria situat en el 0,7%. Els ingressos van ser de 32.686 milions, un 5% més que el 2010.\nPer altra banda, la petroliera Repsol, una de les principals afectades si s'apliqués el cèntim verd que demana Endesa, va anunciar ahir que va aconseguir el 2011 un benefici net de 2.193 milions, un 53,3% menys que l'any anterior, a causa de la caiguda de la producció pel conflicte de Líbia i perquè el 2010 va estar marcat per la venda del 40% de la filial brasilera a la xinesa Sinopec. Sense aquests efectes, el benefici s'hauria reduït en un 7,9%.


1 Sara va viure cent vint-i-set anys\n2 i va morir al país de Canaan, a Quiriat-Arbà, és a dir, a Hebron. Abraham anà a plorar-la i a fer el dol. 3 Després va deixar la seva difunta i se n’anà a parlar amb els hitites, els pobladors d’aquell país.\n4 —Jo soc un immigrant i un foraster que visc entre vosaltres.\nCediu-me una sepultura en propietat dintre el vostre territori per a poder-hi enterrar la meva muller difunta.\n6 —Escolta’ns, senyor. Entre nosaltres tu ets un home que Déu ha distingit. Enterra la teva difunta en el millor dels nostres sepulcres. Cap de nosaltres no et negarà el seu sepulcre perquè hi enterris la teva muller difunta.\n—Si és voluntat vostra que enterri aquí la meva muller difunta, us prego que supliqueu de part meva a Efron, fill de Sóhar, 9 que em cedeixi la possessió de la cova de Macpelà, que és propietat seva i que es troba a l’extrem del seu camp. Jo li pagaré el que val, i així tindré una sepultura en propietat dintre el vostre territori.\n15 —Senyor meu, escolta’m: què és, per a tu i per a mi, un terreny que val quatre-cents sicles de plata?\nEnterra-hi la teva difunta!\n19 Després Abraham va enterrar la seva dona Sara a la cova del camp de Macpelà, davant de Mambré, és a dir, a Hebron, al país de Canaan. 20 Així el camp i la cova van quedar propietat d’Abraham com a sepultura adquirida als hitites.


Què van significar a nivell català les primeres eleccions generals democràtiques a Espanya?\nInici Època històrica Història contemporània Què van significar a nivell català les eleccions estatals de juny de 1977?\nSalutació entre Adolfo Suárez i Josep Tarradellas el 1980 Wikimedia Commons\nEl 15 de juny del 1977 van tenir lloc les primeres eleccions generals democràtiques a Espanya després del febrer del 1936. En aquests comicis es va registrar el triomf (amb un 34,52% dels vots emesos) de la Unión de Centro Democrático (UCD). El triomf d’aquest partit representa l’avantatge momentani dels moderats entre els elements vinculats al règim anterior que s’havien sumat al tren de la democràcia, de la mateixa manera que Alianza Popular (partit mereixedor del 8,05% dels vots) aglutinava els elements més conservadors però que entenien que no hi havia alternativa a l’establiment d’un sistema democràtic. Entre les forces d’esquerra, la població es va decantar majoritàriament pel PSOE, amb un 24,44% dels vots, mentre que la suposada força electoral del PCE es va limitar a un magre 6,30% dels vots emesos.\nUna mostra de la singularitat catalana\nAquestes eleccions van representar també una mostra de la singularitat catalana dins el conjunt espanyol, amb la victòria incontestable de les esquerres representades pel PSC-PSOE (28,44% dels vots) i el PSUC (18,20%). Entre ambdues formacions sumaven gairebé el 50% dels vots emesos. Pel que fa a la UCD, quedava en quart lloc amb un 16,8% del vots, més de 17 punts percentuals per sota del seu resultat al conjunt de l’Estat espanyol. Aquest resultat va encendre totes les alarmes a Madrid, on temien una deriva catalana d’esquerres allunyada de la moderació conservadora que es volia que conduís la Transició. L’alarma va arribar fins al punt que el govern d’Adolfo Suárez va optar per recuperar l’única institució republicana, la Generalitat de Catalunya, en el context de l’Espanya postfranquista.\nEl retorn de Tarradellas i la reinstauració de la Generalitat\nCom que estava presidida des de l’exili per un polític veterà, Josep Tarradellas, a qui es considerava més moderat que qualsevol polític del PSC o del PSUC, es preferí el seu retorn i la reinstauració de la Generalitat, entesos com a elements moderadors de la realitat catalana, que no pas esperar i veure què succeïa a Catalunya amb el resultat de les eleccions del 15 de juny. Només 12 dies després, el 27 de juny, Tarradellas aterrava a l’aeroport de Barajas per entrevistar-se amb Suárez. El 23 d’octubre, retornava triomfalment a Barcelona i pronunciava el seu mític “Ja sóc aquí” a la plaça de Sant Jaume.


Les farmàcies palafollenques han comunicat prop d’un centenar de casos positius de Covid en una setmana\nSalut va autoritzar, ara fa una setmana, que les farmàcies poguessin comunicar els casos positius de Covid-19 que la ciutadania detecta mitjançant autotestos a casa seva. La mesura, que es va aplicar per ampliar les vies de detecció de nous casos de Covid-19, es manté activa des de la setmana passada a les tres farmàcies que té Palafolls.\nSet dies després que entrés en vigor la mesura, des de les farmàcies Moner, Polo i Myriam Palafolls s’han comunicat prop de 100 casos positius. Són persones que s’han fet un test a casa i que, un cop ha confirmat que són positives de Covid-19, ho han comunicat a les farmàcies perquè es pugui registrar al Departament de Salut.\nEl resultat es comunica de la mateixa manera que es feia fins ara al CAP, és a dir, identificant-se amb el CIP o DNI i anotant la marca del TAR.\nUn cop reben la confirmació, des de les farmàcies s’introdueix el resultat positiu a la història clínica del pacient i, seguidament, la persona rep un SMS per accedir a l’eina de rastreig ContacteCovid.cat, on pot reportar els seus contactes estrets o demanar la baixa laboral si és necessari.\nLa sisena onada de la pandèmia, amb l’aparició de la variant òmicron, ha fet disparar els nous casos detectats mitjançant PCR o test d’antigen. Des de les tres farmàcies palafollenques, durant les festes de Nadal i fins avui s’han venut més de 3.700 testos d’antígens.\nArticle anteriorEls nous casos de Covid-19 a Palafolls registren un nou màxim setmanal\nArticle següentL’Espai Jove de Blanes arrenca un nou trimestre d’activitats


Estàs aquí:Inici Territorials Osona Activem la solidaritat de classe amb les treballadores en lluita a Esfosa\nDijous, 09 Juny 2016 23:06\nEs convoca vaga a l'escorxador pel pròxim dilluns 27 de juny.\nTreballadores d'Esfosa acampen davant de l'escorxador de Vic per forçar la retirada les sancions de suspensió de sou i de feina per a set de les vuit membres del comitè d'empresa d'Esfosa\nL'assemblea de treballadores d'Esfosa ha creat una Caixa de Solidaritat per recollir la solidaritat de totes les persones i/o col·lectius que vulguin col·laborar en donar suport econòmic als set companys i companyes sancionades amb una suspensió de sou i feina de 6 mesos per defensar els més elementals drets laborals dels treballadors i treballadores d'Esfosa i, per extensió, de totes les persones que treballen a les càrniques. El número de compte de la Caixa de Solidaritat és aquest: ES44 2100 1112 8301 0058 3244.\nFem una crida a la solidaritat al conjunt de l'afiliació i a tots i totes les simpatitzants que vulguin i puguin mostrar el seu suport, a crear guardioles de suport arreu del territori i a fer visible la lluita i la solidaritat amb les treballadores de l'escorxador vigatà.\nEn cas que el nombre d'aportacions a la caixa de solidaritat superi el salari que han de percebre aquests companys i companyes, la diferència existent s'integrarà a una Caixa de Resistència de l'assemblea de treballadores d'Esfosa per a futures lluites i mobilitzacions.\nEn aquest sentit, l'assemblea de treballadores d'Esfosa va decidir dissabte en assemblea convocar una nova jornada de vaga pel pròxim dilluns 27 de juny i acampar de forma indefinida davant de l'escorxador. Una acampada que ha rebut el suport de moltes treballadores de diverses comarques. El diputat de la CUP-CC al Parlament de Catalunya, Albert Boltran, el regidor de Gramenet del Besós per SOM Gramenet i afiliat de la COS, Aitor Blanc, les regidores de Capgirem Vic i altres regidores de la CUP, militants d'En Lluita, de la CGT, d'Arran i el SEPC i altres col·lectius també han visitat l'acampada, com a mostra de suport.


El documental sobre els anys joves de Dalí és finalista al festival americà FAFF - Empordà\nAquest quart projecte forma part de l'estratègia divulgativa de la Fundació Dalí en format audiovisual que va iniciar l'any 2015 amb Dalí\nEMPORDA.INFO 04.06.2020 | 16:47\nImatge de la presentació, a Figueres. BORJA BALSERA\nImatge de la presentació, a Figueres.\nEl documental Salvador Dalí. Diaris de joventut, 1904-1929 produït per la Fundació Dalí i realitzat per DocDoc Films, és finalista al Festival FAFF (The Fine Arts Festival), organitzat per VICA (Venice Institute of Contemporary Art), que se celebrarà telemàticament del 8 al 14 de juny.\nHi participen 92 projectes de 27 països. Tothom qui ho desitgi s'hi pot inscriure per visionar els documentals finalistes (en anglès). El documental sobre els anys d'infantesa i joventut de Dalí s'inclou dins la categoria GRAY amb deu finalistes més, entre els quals hi ha produccions dels EUA, Turquia, Malta, Itàlia, França, el Regne Unit i Espanya:\nAquest quart projecte forma part de l'estratègia divulgativa de la Fundació Dalí en format audiovisual que va iniciar l'any 2015 amb Dalí. La darrera gran obra, i que va prosseguir amb La vida secreta de Portlligat. La casa de Salvador Dalí (2017) i amb Salvador Dalí. A la recerca de la immortalitat (2018). Han rebut nombrosos guardons a nivell internacional, entre els quals s'hi compta el Golden Prize que concedeix AVICOM (secció audiovisual de l'ICOM en la categoria de llargmetratges de museus).


el bloc de francesc matas salla: Independència i República Catalana\nEsquerres pel SíSí esdevé Esquerres per la Independència en un nou projecte aglutinador que posarà l'accent en el vessant més social.\nS'ha presentat avui dijous 26 de març, a les 11 del matí al Forat de la Vergonya, amb la concepció de canviar el model de societat actual per transformar-lo en una República Catalana, en les diverses vessants econòmica, política, social i cultural.\nLes eleccions municipals del 14 d'abril del 1931, van resultar a la pràctica un plebiscit arreu de l'estat, que va determinar la proclamació de la II República Espanyola i la República Catalana. La Monarquia borbònica d'Alfonso XII es va enfonsar i el Rey va fugir.\nEnguany a les eleccions municipals la pressió per la sobirania i a decidir, en funció d'exercir el dret a l'autodeterminació, és quelcom viu i punyent. La impossibilitat de poder realitzar legal i democràticament una Consulta o referèndum, es va constatar i denunciar el passat 9 de novembre, amb el suport d'una quarta part de la població mobilitzada i conscient votant al 9-N participatiu.\nLa massivitat de la implicació popular va expressar la voluntat d'avançar en la legalitat catalana, sense sotmetre's a les imposicions i prohibicions de la legalitat espanyola de la Constitució del 1978.\nDesprés del 9-N el president Mas i el govern de CiU han paralitzat el procés de sobirania i l'han portat a un atzucac.\nEls Pressupostos de la Generalitat amb CiU pel 2015 han obtingut el suport d'ERC, malgrat ser la continuïtat de les polítiques econòmiques i de retallades de CiU, seguint fil per randa les polítiques estatals del PP, i les normes de la Troica de la UE.\nERC ajorna plantejar el seu lideratge polític malgrat que Mas no fa cas de l'exigència de l'ANC d'eleccions anticipades en el primer trimestre d'aquest any. El president Mas anuncia eleccions autonòmiques anticipades pel 27 de setembre. Poc abans de les eleccions estatals.\nICV fa una Conferència on estableix una Catalunya lliure i justa, o un estat, dins l'estat espanyol. Mentre, s'aparta del procés de sobirania que va emmarcat pel clam de la Independència. ICV es despenja de la Taula de partits.\nLa Taula de partits impulsada per l'ANC, Òmnium i l'AMI, acorda i difon un Comunicat per preparar les eleccions del 27 de setembre, on planteja que es tracta "d'iniciar un procés constituent" cap el "nou Estat o República catalana", amb una "culminació democràtica del procés per part del poble de Catalunya".\nL'Aurora (organització marxista) defensem la Federació lliure, o Confederació, de les repúbliques ibèriques. Per tant defensem la necessitat de la República Catalana, amb la constitució d'una Generalitat sobirana, lliure, social i neta de corrupció.\nEsquerres per la Independència: www.tudecideixes.cat - www.facebook.com/esquerresxlaind - www.twitter.com/@esquerresxlaind) - info@construimel9pais.cat


Silenci… | TrabaBlog\nHe estat 2 dies callada. No he escrit perquè m’he deixat el cable de la càmera digital a Barcelona i prefereixo fer fotos a escriure. Laia i Albert, si teniu càmera digital, podeu portar el cable? Gràcies!\nJa estem a Ansils (Benasque), en una cabana, que està prou bé.\nLa cabana per fora.\nI per dins, de fusta i pedra.\nAquest matí excursió d’1h i 10m que s’ha allargat, als Ibóns de Villamuerta (que son uns llacs). Quina mala forma física la meva. Quan vingueu, la intenció era anar fins al refugi de l’Aneto, però no sé jo si m’hi veig.\nUna foto de l’Aneto del Flickr.\nPer la tada superpartida al Civilisation IV, perquè m’ha fet un error fatal i s’ha tancat que sinó guanyo. Era ja l’any 1970 i jo portava més de 1000 punts de ventatja al segon de la classificació! Ara després d’acabar el blog, hi torno 🙂\nCrec que mai havia estat tant a les fosques de nit. Surts a fora, i no es veu res a part de les estrelles i algunes llumetes. És tan fosc, que divendres haurem de portar una llanterna quan us vinguem a buscar!!!\nIntentaré no tornar a saltar-m’ho!\n« Maldito Explorer\nEl cablecillo de marras »\n20 septiembre, 2007 at 09:09\nDoncs portarem la camara, el cable (mini USB -> USB ? ), els frontals per la nit, telescopio… no, d’aixo no en tenim.\nTens les expansions del Civ IV? N’hi ha al menys un parell, amb mes civilitzacions, mes personatjes, mes edificis… Jo no les he probat encara, pero m’estic baixant el Galactic Civilizations II 🙂 que es una mena de continuacio del Civ IV. Es de la mateixa companyia. El joc comença en el punt en que acaba el Civ IV mes o menys, al 2200 i pico. Te bona pinta 🙂\n20 septiembre, 2007 at 10:08\nen plan per fer envidia, ara estic aqui al jardinet, sota un sol matinal espectacular, amb els ocellets de fons i amb el nostre 3G. Sembla totalment inverossimil estar fent indicadors el dimarts que vé, però què hi farem…\nsobre les expansions, tenim una que es diu warlors, quan tornem busquem la resta 🙂\ni sip, diria que el cable que necessitem és minni-usb a usb, però millor que ho confirmi dp la mireia, que ara encara està dormint (ha de descansar dp d’una dura batalla fins les 3 del mati…)\n21 septiembre, 2007 at 00:02\nEt contesto al blog d’avui.\nplatja geocaching primavera excusio lola barcelona bruno fonolleres històries baby led weaning menjar pirineu hivern travelwithkids firsts mar piscina wikiloc menorca sitges


Salut podria comptar amb quatre hotels medicalitzats per acollir pacients amb COVID-19 lleus o assimptomàtics\nActualment, ja s'ha condicionat l'hotel Melià Palma Bay, de Mallorca. El Servei de Salut podria reconvertir un hotel més a Mallorca, un a Menorca i un a Eivissa. A hores d’ara s'està verificant que aquests establiments comptin amb les condicions idònies per acollir pacients.\nCal remarcar que, de moment, el sistema sanitari públic i privat de les Illes Balears té prou capacitat per atendre les necessitats de tots els pacients. No obstant això, és necessari preveure una alternativa en cas que s'incrementi el nombre de casos i es faci necessari descongestionar els recursos sanitaris de què disposen les Illes Balears.\nSi es dóna aquest cas, els hotels medicalitzats estaran a punt per acollir pacients, lleus o asimptomàtics, amb COVID-19. També hi seran derivats aquells que requereixin aïllament en els casos següents: que no disposin d'un domicili, que el seu habitatge no sigui adequat per garantir l’aïllament amb condicions òptimes, o que convisquin amb persones vulnerables.\nL'hotel Melià Palma Bay pot tenir una capacitat màxima de 250, llits distribuïts en 8 plantes. De moment, només s'ha habilitat la primera —amb 35 habitacions— que gestionarà l'Hospital Universitari Son Llàtzer. El personal sanitari que s’hi preveu desplaçar, si fos necessari, és d'aproximadament uns 15 professionals per planta.\nEl condicionament d'aquest establiment ha estat possible gràcies a la col·laboració del grup Melià Hotels, de la Brigada d'Infanteria Palma 47 de l'Exèrcit de Terra i de l'Ajuntament de Palma. L'operatiu va començar dilluns amb el desplegament de vint-i-cinc militars —organitzats en diferents torns— que van fer la distribució del mobiliari necessària per a l'adaptació. Ahir, els tècnics del Servei de Salut i personal de l'Hospital Son Llàtzer van preparar tots els circuits d'entrades i sortides de pacients, mapa de llits, bugaderia, farmàcia, infermeria, muntatge dels sistemes informàtics, alimentació i recollida selectiva. Avui, s’enllestirà la formació en prevenció de riscos laborals i la posada a punt definitiva de l'establiment.


Cercador d'hotels per al viatger corporatiu - Autoreserva - Beroni Informática\nInici / Business Travel Online / Cercador d’hotels per al viatger corporatiu – Autoreserva\nCrea i personalitza la autoreserva per al teu client d’empresa i tots els viatgers amb els seus perfils.\nCrea un entorn web personalitzat amb el logo del client d’empresa i els seus continguts propis.\nSi ho desitges, nosaltres carreguem tots els perfils dels viatgers corporatius per a la teva major comoditat… i la del teu client!\nEl teu client d’empresa podrà reservar les seves tarifes corporatives d’hotels, gràcies a la integració de Wasabi-s amb Amadeus Hotels.\nNecessites configurar fluxos d’aprovació? Activa-ho només per als clients que t’ho demanin.\nEl viatger corporatiu podrà consultar disponibilitat, fer reserves i accedir al seu panell de reserves còmodament des del seu telèfon mòbil.\nNo estàs segur d’oferir la autoreserva al teu client d’empresa? Ofereix autoconsulta online i segueix la reserva offline donant-li el servei com fins ara li ho has ofert.\nSi disposes de FrontOffice, ofereix al teu client que pugui descarregar les seves factures online.\nNomés necessita logearse a la teva pàgina web i accedeix a totes les seves factures online.\nSincronització automàtica de les factures sense intervenció manual de cap mena.\nCategories: Business Travel Online, Enjoy Experience, Wasabi-s\nPotent motor de reserves online d’allotjaments, que permet visualitzar tota la disponibilitat d’allotjaments, hotels i apartaments, en temps real.\nOferint la millor tarifa al viatger corporatiu entre els proveïdors activats, per a la autoreserva de cada client d’empresa.\nConfigura i activa només els proveïdors amb els quals t’interessa treballar i oferir al teu client.\nEl viatger corporatiu tria segons les diferents tarifes que apareixen. S’apliquen les polítiques de preus i de viatges prèviament parametritzades segons cada empleat, departament i rol.\nLa plataforma Wasabi-s estarà allotjada íntegrament als nostres servidors del núvol!.


Els primers treballs per rehabilitar el Palau de Justicia de Barcelona comencen coincidint amb l'aturada nadalenca - Regió7 :: El Diari de la Catalunya Central\nEls primers treballs per rehabilitar el Palau de Justicia de Barcelona comencen coincidint amb l'aturada nadalenca\neuropa press 26.12.2008 | 13:01\nLes obres de rehabilitació del Palau de Justicia de Barcelona han començat aquesta setmana coincidint amb l'aturada nadalenca. Els treballs, que coincideixen amb el primer centenari de l'edifici 'noucentista', havien de començar el juliol, però no ha estat fins a aquesta setmana que s'han començat a col·locar les primeres bastides.\nEls operaris emprendran en primer lloc la restauració de la claraboia, de 16,6 metres de llarg i nou d'ample, que il·lumina el vestíbul, la porta del qual principal roman tancada des de fa setmanes. L'escala d'accés al Saló dels Passos Perduts de la primera planta es pot veure modificada per resoldre els problemes d'ubicació dels llocs de control i de seguretat.\nLa restauració del vestíbul i la claraboia formen part de la primera fase de les obres. Durant aquesta fase, que té un pressupost d'1,7 milions d'euros, s'instal·laran bastides entorn dels murs exteriors per evitar despreniments, i les lones que els cobriran estaran decorades amb una ampliació del dibuix original del Palau, "una exposició al mig del carrer", en paraules de la consellera.\nLa segona fase, amb 1,5 milions d'euros, servirà per restaurar les cobertes i garantir l'estanquitat de l'edifici, evitant així les humitats. A l'última fase, amb 3,6 milions d'euros, es rehabilitaran les façanes i les seves escultures, i alhora se solucionaran problemes com la il·luminació insuficient i el mal estat de les escales exteriors i de la vorera.\nEl Palau de Justicia de Barcelona va ser inaugurat l'11 de juny de 1908, després de 21 anys de construcció i, des d'aleshores, ha estat un testimoni silenciós de l'evolució i la transformació de la vida dels barcelonins. La seva rehabilitació, que està prevista que duri quatre anys i costi uns nou milions d'euros, permetrà tractar les diferents lesions i patologies de l'edifici, sobretot les fissures, esquerdes i humitats.\nEstà previst que les estances del Palau siguin adaptades per acollir, no abans de tres anys, els tres màxims òrgans judicials catalans: el Tribunal Superior de Justícia de Catalunya (TSJC), la Fiscalia Superior de Catalunya i el futur Consell de la Justícia de Catalunya, que preveu crear l'Estatut.\nPer a això, es traslladaran els Jutjats Penals i d'Instrucció a la Ciutat de la Justícia de Barcelona i l'Hospitalet, es demolirà l'edifici dels anys 60 que ocupa actualment al mateix passeig Lluís Companys i es construirà una nova seu per a l'Audiència Provincial.


Hostal Jume Menorca Espanya - Ofertes d'hotels amb els MILLORS DESCOMPTES EN LÍNIA\nConcepcion, 6, Maó, Menorca, Espanya, 07701 - Veure al mapa\n"Excel·lent ubicació en ple centre de Maó. Habitacions senzil..."\nL'hostal Jume està situat al centre de Maó, a 200 metres del port de la ciutat. L'establiment disposa d'habitacions amb bany privat i Wi-Fi gratuïta. El Jume té una decoració senzilla i clara. Les seves habitacions disposen d'aire condicionat i televisor de pantalla plana. Es poden llogar caixes fortes. L'hostal Jume serveix esmorzars cada dia a la seva cafeteria. L'establiment és a poca distància a peu de diversos restaurants i bars del port de Maó. A més, es troba al barri antic de la ciutat i és a 10 minuts a peu de l'església de Santa Maria i la plaça de la Conquesta. La platja és a uns 6 km de distància.\nTots els tipus de viatgers (127) Parelles (40) Viatgers en solitari (54) Famílies amb infants petits (11) Famílies amb infants grans (8) Grups (22)


La Corriols del Vallès. Cursa de Muntanya a Castellar del Vallès: AQUEST DIUMENGE, LA CORRIOLS DEL VALLÈS\nAQUEST DIUMENGE, LA CORRIOLS DEL VALLÈS\nNomés queden 3 dies per a l'edició amb més participants de La Corriols del Vallès!\nTan sols queden 22 places per a la cursa curta i 15 places per a la llarga! Les incripcions "Last Minute" es poden fer bé via Runedia fins dissabte a les 12h o fins a esgotar les places o, si en quedessin disponibles, el mateix diumenge a de 7h30 a 8h30. A més a més, aprofitem per a donar-vos més detalls de la operativa de la cursa de diumenge 1 de març!\nL'hora de sortida de la cursa llarga serà a les 9h desde La Plaça Major, davant de l'edifici del mirador.\nLa cursa curta donarà el tret de sortida a les 9h30 i per la sortida de la Mini Corriols els i les atletes podran pujar a la sortida amb els monitors a les 9h45 desde la mateixa plaça per a fer la sortida a les 10h.\nLa recollida de dorsals es podrà realitzar el dissabte 29 de febrer de 18 a 20h o el mateix diumenge 1 a partir de les 7h30 i fins a les 8h45. L'entrega es realitzarà a la Sala d'Actes de l'edifici del Mirador, a l'entrada de l'auditori municipal. Hi haurà cartells indicant des del punt de sortida que teniu marcat al mapa adjunt.\nA la cursa curta, tindreu 3 avituallaments. El primer només serà líquid (punt 4 del mapa adjunt), el segon sòlid i líquid (punt 15 del mapa adjunt) i el tercer líquid (punt 17 del mapa adjunt).\nA la cursa llarga, s'afegirà adicional als de la curta 1 avituallaments més sòlid i líquid (punt 11 del mapa adjunt).\nAl finalitzar hi haurà pica pica i botifarrada a la zona d'atletes.\nLa cursa de 24K tindrà un límit de 4h30. El temps màxim fins al punt de control de la bifurcació de les dues curses (punt 7 al mapa) serà de 1h 30 min. i 2h 30 min al control de pas de la cursa llarga (punt 11 al mapa).\nEl guardarroba estarà situat a la zona d'atletes just al costat de la sortida i estarà obert a partir de les 7h45.\nAl finalitzar la cursa disposareu de servei de massatge oferit per Dinàmic Salut Esportiva. Estaràn situats a la zona reservada d'atletes al costat de la meta.\nEl servei de dutxes estarà situat al Pavelló Municipal Puigverd, que està situat a 500m. Trobareu indicacions el mateix dia de la cursa per arribar-hi desde la Plaça Major, així com les indicacions al plànol adjunt.\nEl parking Saba de la Plaça del Mirador estarà obert durant el matí de diumenge. La ubicació està marcada al mapa adjunt i queda just a la ubicació de la sortida. També podeu trobar zona d’aparcament gratuït als voltants de la zona de dutxes, al costat del pavelló puigverd.\nENTREGA DE PREMIS I SORTEJOS\nL'entrega de premis es realitzarà a les 12h30\nEls sortejos de regals dels nostres col·laboradors es realitzaran a les 12h45. Recordeu que podeu deixar el vostre dorsal a algún conegut per a que reculli el vostre premi, però si ningú el reclama en el moment del sorteig, seguirem sortejant fins a trobar a l'agraciat/ada!\nPublicat per Club Atlètic Castellar a 8:47\nQuitus 2 de març de 2020, a les 5:09\nels resultats quan estaran penjats?


Enginyeria d’instal·lacions i gestió tècnica dels edificis a través de sistemes BMS - JSS Efficient Engineering\nUna metodologia eficient aplicada als projectes de JSS Efficient Engineering. Hotels com a exemple d’aplicació\nLa nostra àmplia experiència en enginyeria d’instal·lacions ens porta a millorar i innovar, constantment, les metodologies i eines emprades. Per això, a JSS Efficient Engineering apliquem els sistemes més eficients en la gestió tècnica de qualsevol edifici, els anomenats ‘Building Management Systems’ (BMS).\nUn exemple d’aplicació d’aquests sistemes són els Hotels, on el sistema de gestió té una importància fonamental per a l’ús eficient dels mateixos, tant a les habitacions com a les zones comunes de l’edifici.\nEn aquests moments estem desenvolupant:\nL’Hotel de 5* d’Hotusa a Sevilla amb GCA Arquitectes,\nLa remodelació integral del Parador d’Aiguablava amb GCA Arquitectes,\nL’Hotel de 4* a l’antic edifici d’Henkel a BCN, per MIREF, amb GCA Arquitectes.\nEl nou hotel de 5*estrelles per Melià amb Fitarq arquitectes.\nLa rehabilitació integral de l’Hotel Regència amb Laia Vives arq\nHotel/ Apart hotel a Sant Cugat amb Europa center.\nRemodelació del sistema de climatització de l’Hotel Il·lunion Auditori a BCN.\nGestió tècnica del manteniment de l’Hostel al carrer Bergara 3\nTambé participem en la Gestió d’energia dels mateixos a través de l’Escola Sert, on utilitzem com a eines la monitorització i el propi BMS en els Hotels Catalònia de Barcelona, l’Hotel Royal Rambla i Hotel Royal Passeig de Gràcia.\nAquests sistemes de gestió tècnica centralitzada (SGTC) permeten gestionar i supervisar les diferents instal·lacions existents en una edificació de forma integrada, per aconseguir les condicions de confort desitjades en cada moment de forma eficient i en cas de problemes o avaries, enviar les corresponents alarmes (o avisos) perquè el servei de manteniment prengui consciència de la situació i actuï adequadament.\n– L’enginyeria de control.\n– La programació i posada en marxa de sistemes de control en instal·lacions\n– El control i regulació d’il·luminació per a una eficiència energètica en il·luminació\n– El control i regulació de la climatització per a una eficiència energètica en climatització\n– La programació i manteniment de sistemes de detecció d’incendis\n– El desenvolupament a mida de sistemes SCADA\n– L’estudi, instal·lació i posada en marxa de sistemes domòtics.


regal diferent nens reis – Estudi Xevidom Bloc\nEtiqueta: regal diferent nens reis\nJa s’acosten les festes de Nadal! Regalar un conte a un infant fa molta il·lusió per part de qui fa el regal ja que veu com s’emociona el nen o la nena. Encara els fa molta més il·lusió als nens i nenes que els hi regaleu un conte on ells, dibuixats de forma que es reconeixen, siguin els herois o les heroïnes de la història que ajuden als seus personatges preferits a fer que el conte acabi bé. Els hi fa molta gràcia veure’s dibuixats en tot el conte i viure així les històries de tota la vida. A més, aquest conte es convertirà en el seu conte preferit i quan siguin grans serà un record que guardaran com un tresor i els hi recordarà els càlids dies de la infantesa.\nEnguant hem ampliat els títols disponibles: La Caputxeta vermella, els tres porquets, el molinet màgic, la llegenda de les quatre barres, Sant Jordi i el drac, en Patufet, el Gat amb botes, la Sireneta i Hansel i Gretel.\nEtiquetat conte personalitzat, conte personalitzat en català, conte personalitzat pel tió, conte personalitzat per reis, conte personalitzat reis, conte personalitzat tió, contes personalitzats, contes personalitzats en catala, contes personalitzats pel tió, contes personalitzats per reis, contes personalitzats reis, contes personalitzats tió, regal diferent nens, regal diferent nens reis, regal diferent nens tió, regal nens reis, regal nens tió, regal original, regal original nens reis, regal original nens tió, regal personalitzat, regal personalitzat nens reis, regal personalitzat nens tió, regals diferents nens, regals originals, regals personalitzatsDeixa un comentari\nEtiquetat conte personalitzat, conte personalitzat en català, conte personalitzat infantil, conte personalitzat nens reis, conte personalitzat pel tió, conte personalitzat tió, contes personalitzats, contes personalitzats en catala, contes personalitzats infantils, contes personalitzats per reis, contes personalitzats reis, contes personalitzats tió, que regalar als nens pel tió, que regalar als nens per reis, regal de reis, regal de tió, regal diferent nens reis, regal diferent nens tió, regal nens reis, regal nens tió, regal original nens reis, regal original nens tió, regal personalitzat nens reis, regal personalitzat nens tió, regals de reis, regals de tió, regals diferents nens reis, regals diferents nens tió, reis, tióDeixa un comentari


Manuel Segura Barrau – Anarquia Catalunya 🏴\nManuel Segura Barrau\nEl 20 de juny de 1977 mor a Lunèl (Erau) l’anarquista i anarcosindicalista Manuel Segura Barrau. Havia nascut cap el 1932\nEn el decurs de la Retirada republicana de febrer de 1939, essent un infant, camí de l’exili, passà amb la seva família la frontera del Pirineu Oriental\nManuel Segura Barrau: El 20 de juny de 1977 mor a Lunèl (Erau, Occitània) l’anarquista i anarcosindicalista Manuel Segura Barrau. Havia nascut cap el 1932. Era fill de Victorià Segura Ferreres, militant del Sindicat de l’Alimentació (Secció de Vins i de Licors) de Barcelona de la Confederació Nacional del Treball (CNT-AIT), i de Soledad Barrau Pérez.\nEn el decurs de la Retirada republicana de febrer de 1939, essent un infant, camí de l’exili, passà amb la seva família la frontera del Pirineu Oriental.\nEstablert a Lunèl, on el seu pare treballà de viticultor i on vivien uns cosins des d’abans de la Guerra Civil, en 1948 s’afilià amb aquest a la Federació Local de la CNT-AIT en l’Exili.\nEn 1956, per qüestions professionals, s’instal·là a París (Illa de França), on formà part del grup «Los de siempre», adscrit a la Federació Anarquista Ibèrica (FAI).\nCasat i amb una filla, Manuel Segura va morir el 20 de juliol de 1977 a Lunèl.\nComunicat contra la detenció d’en Joan Segura “Queda’t a casa” no és una opció segura ni real per moltes dones 9 i 15 d’octubre. Vaga per a una Educació Pública de qualitat i segura! Victorià Segura Ferreres Trinitat Ulldemolins Segura Juan Segura Juan Segura Morales Iolanda Segura al Més 324 Pepita Estruch fotografiada per Elisenda Mercadal Segura (2003) Juan Segura Navarro El renàixer truncat del Baix Segura després del temporal del 2019 Argumentos fundamentados científicamente demostrando que la inyección K0 B1T no es ni segura ni eficiente


Assessoria Jurídica. Departament d’Agricultura, Ramaderia, Pesca i Alimentació\nResponsable: Sra. Imma Puigmulé Recasens\nCàrrec: advocada en cap de l'Assessoria Jurídica\nL'estudi i la informació dels projectes de les disposicions de caràcter general i l'assessorament i la tramitació de tota mena de disposicions emanades de qualsevol òrgan del Departament.\nL'assessorament en matèria jurídica a qualsevol òrgan del Departament.\nLa coordinació en el suport jurídic de les direccions generals i serveis territorials del Departament.\nL'estudi i la proposta de resolucions de recursos contra disposicions i actes del Departament, especialment quan la resolució ha de ser del/de la conseller/a.\nInforma de la tramitació i efectua el seguiment dels procediments judicials i dels requeriments i conflictes de competència que afectin al Departament.\nPorta els registres de societats agràries de transformació, de contractes d'arrendaments rústics i de contractes d'integració.- La verificació, amb caràcter d'acte administratiu, els poders i altres documents justificatius de la personalitat que hagin de fer efecte davant els òrgans del Departament.\nInforma dels plecs de clàusules administratives dels contractes que subscrigui el Departament i concorre a les meses de contractació.\nLa realització del seguiment de les qüestions parlamentàries que afectin al Departament.\nLa selecció i la recopilació de la legislació, els treballs doctrinals i la documentació que es relaciona amb matèries pròpies del Departament.\nCoordina el suport i l'assistència jurídica que es presta a les diferents unitats del Departament.\nPerfil i trajectòria professional: Imma Puigmulé Racasens


El més valuós de la feina de S. Craig Zahler, qui debuta darrere la càmera amb Bone Tomahawk –i fer-ho amb un film com aquest ja denota valentia de per si–, és la capacitat per a dotar tota la història d’una violència latent, encara que sigui només pel que ens reserva pel final; no ho coneixem, però sabem que serà salvatge. La primera escena està pensada precisament per a això: a partir d’ella, ja no ens podem treure del cap la incògnita sobre la veritable naturalesa d’allò que els quatre homes de la comitiva es trobaran al seu destí. En realitat, els propis personatges també són conscients que el seu és un viatge cap a un perill desconegut, i que probablement no en sortiran vius, però les motivacions de cadascun d’ells justifiquen l’aventura. Des de l’evident vincle emocional del marit de la dona segrestada, passant per la voluntat de redempció o el sentit de l’honor dels altres, i fins a una mena d’epígraf per a un home que sap que ja ho ha viscut tot i que necessitava un repte com aquest.\nS. Craig Zahler no es podia permetre que visquéssim la seva història sense establir una connexió amb els protagonistes, i és per això que aquests estan retratats amb una especial proximitat i calidesa. No convergim amb tots ells, i intuïm que alguns en particular deuen col·leccionar una bona colla d’actes reprovables, però davant aquesta missió tots mostren un sentit del deure i del valor reals, sense interessos egoistes darrere (és fàcil recordar-se del justicier Will Munny de Sin Perdón). Si bé Bone Tomahawk no té pietat a l’hora de definir el destí d’alguns d’ells, tots exerceixen la seva funció al llarg de la història i són tractats amb el respecte que mereixen. A banda d’això, la pel·lícula incorpora un recorrent ús de l’humor -sovint en la seva vessant més negra, però també fregant l’absurd en alguna ocasió- que pot descolocar una mica al principi, però que al final contribueix especialment a reforçar el carisma d’algun dels personatges i també a definir aquesta naturalesa tan bizarra que té el producte.\nEl repartiment també hi té a veure, sobretot en el cas d’un genial Kurt Russell que pràcticament arriba al nivell de Los Odiosos Ocho, i també d’un Richard Jenkins especialment inspirat i entranyable en el seu paper de veterà assistent del xèrif. Patrick Stewart i Matthew Fox acaben de completar un quartet que no té cap mena de química aparent, però que a la pràctica es complementa de forma sorprenentment bé, encara que sigui només com a suma de les individualitats de cadascun. A pesar del seu ritme un pèl pausat en alguns trams, i també d’una durada a la qual s’hi podrien retallar ben bé uns 15 o 20 minuts, Bone Tomahawk manté la sensació constant que per davant ens té preparats fets segurament inesperats, cosa que aplana el camí a aquell espectador que realment té ganes de veure quin és aquest infern on tot apunta que es dirigeixen, i com són els habitants que hi trobaran.\nLa brutalitat dels seus minuts finals pot requerir un cert període de digestió, sobretot per acabar d’assimilar el que els nostres ulls acaben de veure, però la impressió global és que, dins la seva condició de raresa, Bone Tomahawk empaqueta una pel·lícula amb sentit. Tot i que l’ús de l’humor ens arrenca diverses rialles, Craig Zahler demostra no ser massa amic de les concessions a l’espectador, en cap moment. La pel·lícula es decanta per la cara més àrida del western, i tant la direcció com la fotografia, que busca sempre un aspecte quasi cremat, s’orienten cap a aquest objectiu; aquí no hi ha imatges “boniques”, sinó emfatitzadores del dur entorn que rodeja els personatges. Sens dubte, la travessia que ens proposa Bone Tomahawk és incòmoda i pertorbadora, però la particular empatia que desprenen els personatges i les males vibracions que dominen el film acaben generant un estrany magnetisme. Això sí, a l’hora de recomanar-la, és important avisar del seu poc respecte cap a certs estómacs.


La millor manera d’explicar un poble llunyà i dispers com el kurd, que fa un segle que lluita i que mor, que és massacrat i endura l’oblit i la dispersió, potser és la metàfora i la tradició. La cultura de la vida íntima, quotidiana, dels seus costums i tradicions, és aprofundir en la seva ànima, en el seu paisatge ancestral, bressol i escola dels presents i els absents, del passat i el present. El nervi i l’esperit del poble kurd impregnen la novel·la Els savis de la foscor, de l’escriptor kurd-sirià Salim Barakat, un autor destacat del món àrab. El publica l’Editorial Karwán, amb una bona traducció de Jaume Ferrer Carmona i Kamirán Haj Mahmoud.\nEl nadó Bekàs neix en el si d’una família de frontera, en un poblet del Kurdistan occidental. És un nen extraordinari. Cada hora creix tres anys. Aviat parla, reconeix tothom i decideix que vol casar-se. Els pares han d’amagar allò que no poden explicar i, alhora, l’estimen i, cedint als seus desitjos, el casen amb una cosina seva babaua de naixement. A la nit, Bekàs, se n’anirà i ja no tornarà mai més en aquella forma. Mig espectre, mig persona, vagarà pels camps, estudiarà el quadern on el seu pare ha anotat els detalls de totes les collites, voldrà modificar-lo, com si engegués una lluita metafòrica per corregir els espolis que ha sofert el poble kurd al llarg dels segles.\nEls personatges de la família i el clan, els seus costums quotidians, la seva manera de pensar i d’entendre el món, ens pinta un fresc molt ric de la cultura kurda de muntanya. De fet, un proverbi kurd diu que ells no tenen més amics que les muntanyes. És un món de frontera, on hi ha neu, cases de fang i camins difícils per on passen les mules dels contrabandistes de tabac, els fugitius de la justícia, però també els immigrants que vénen del nord, extenuats, i els estrangers blancs que bé s’interessen per trossos de ceràmica que hi ha sota terra o bé comencen a fer prospeccions de petroli.\nHi ha una banda i l’altra. Com la llum i la foscor. I l’aigua que, segons el relat de Barakat, ‘és un pacte d’honor entre la nit i el dia’. Com podria ser-ho perfectament el seu preciós relat que també sembla fluir de les muntanyes.\nLa narració trenca els esquemes temporals, tal com el nadó en créixer desafia totes les lleis naturals conegudes. Hi ha l’espai comú, la vida diària a les cuines de les cases o al pati, un assassinat al cafè en dia de mercat, un fugitiu i la policia i la justícia siriana, estranya i aliena a aquelles terres, que interroga sense saber escriure ni poder comprendre els pactes d’honor i de silenci que existeixen entre aquella gent, en els seus clans, i les lleis no escrites que fan funcionar aquella societat d’agricultors, guerrers i contrabandistes.\nLa fantasia i la tradició, la realitat i el misteri, forgen un relat ple de poesia i profunditat. És aspre i auster, com les terres del Kurdistan occidental, molt sòlid i veritable. Tot plegat íntimament unit per elements màgics que es presenten com si fossin reals. Un nounat que té memòria d’allò que no ha viscut, que potser ha estat herba o animal, o potser aigua, o només el ‘ressò’. Una olivera que no creix. La neu. Una mesquita que llisca. El cementiri. O uns dits tallats que creixen i creixen de terra com si fossin plantes. O un animal que cerca la porta de sortida a la vida, nedant contracorrent, esquivant cadàvers.\nAl llarg del relat, als records i les converses dels personatges, hi aniran apareixent pinzellades discretes de la història. L’arribada de gent del nord o del sud. Els enemics o els fugitius que viuen a l’altra banda de la frontera, en la foscor. Unes prospeccions petrolieres. Les collites i les llunes: si falla el blat, hi ha el tabac; i si no, l’opi. Tots són personatges d’un món. Tots semblen tenir vida per igual. A més de les persones, hi ha els espectres. Entre els primers hi ha kurds, sirians, turcs, beduïns… Un mestre, un comptable, un mul·là… Algú que parla de sindicats i bolxevics. I allà, molt més lluny, allà on ningú no ha gosat mai arribar, hi ha els homes rossos, que, segons que expliquen, pixen drets com els gossos i les seves dones es banyen als rius en calça curta.\nI també els estornells, les gallines, les vaques, els bens, un eucaliptus, una olivera, estufes, el foc, la neu, el pa, les llenties, el tabac, les tabaqueres dels homes, que passen de mà en mà a totes les pàgines del llibre. I les trampes d’ocells que poden matar persones, o les persones que viuen dins un armari del pati, per ‘emmurallar degudament els límits de la seva foscor’. O les armes, que tota família emmagatzema, com si fossin les eines de llaurar el camp. Hi ha xacals alats, que mai no sabrem si van existir de veritat. I els quaderns. Sobretot els quaderns. Allò que la gran majoria no entén perquè no sap llegir ni escriure. Els quaderns en què el cap de família pren nota, dia a dia, any rere any, dels resultats de les collites, dels quilos de blat, de l’extensió del camp. La història de la família, la història, potser, del poble kurd, d’allò que els ha donat aquella terra que és tan seva com la mare. I un fill estrany que sembla que torni d’algun lloc per fer justícia.\nEn el llenguatge extens, l’espai és extens\nL’autor, Salim Barakat (Qamixli, 1951) va néixer i es va formar al Kurdistan occidental. Després d’haver estudiat literatura àrab a Damasc, es traslladà a Beirut i Xipre, on començà a escriure. Ara viu a Suècia. És considerat un dels escriptors més innovadors de la narrativa àrab actual. Hi ha qui l’ha comparat amb els autors del realisme màgic llatinoamericà. Té un estil narratiu que flueix extensament, ple d’imatges i sonoritats, de pensaments i episodis que tant podrien ser reals com imaginats.\nEls personatges fumen, i cada vegada, que és constantment, el relat descansa. Caragolen cigarretes i fumen o es passen la petaca els uns als altres. Pensen i no ens diuen el què. En paraules de l’autor: ‘En el llenguatge extens, l’espai és extens, i als pulmons l’aire és més pur.’\nEn resum, Els savis de la foscor és un líric i auster retrat del passat i el present, la història i la llegenda d’un poble, una obra literàriament potent per a intentar entendre la fortalesa de l’arrelament dels kurds a la seva terra. Els misteris de la seva ànima. La fermesa de les seves conviccions. Un relat en la perpètua tradició simbòlica, familiar, clànica, que solidifica els seus costums de supervivència, de vida i de lluita en un món hostil que ells saben que els pertany i del qual se senten indissociables d’ençà del principi dels temps.\nEl poble kurd, un segle de combat i resistència\nLa història del poble kurd és una tragèdia. El darrer episodi l’han viscut, precisament, els de Síria, els que podrien ser avui els descendents dels protagonistes de la novel·la Els savis de la foscor. Després d’haver lluitat amb els nord-americans contra els gihadistes, la tardor passada Trump els va abandonar i va facilitar la invasió turca de les seves terres de Rojava. Un capítol més del drama que viuen fa ja un segle. Una vegada més, han estat traïts avui pels seus aliats d’ahir.\nEls kurds es consideren el poble sense estat més gran del món. A la fi de la Primera Guerra Mundial van acabar dividits i tancats entre les fronteres de quatre estats: l’Irac, l’Iran, Síria i Turquia. Avui es calcula que són uns quaranta milions. El seu territori dividit suma 500.000 quilòmetres quadrats. Des del 1920 que tenen un objectiu: reunificar i crear el seu propi estat: el gran Kurdistan. Fa un segle que persisteixen en aquest combat. Un segle maleït per a ells. Cent anys de guerres diverses, repressió, revoltes i massacres. Molt sovint les potències regionals o internacionals els han utilitzat en benefici dels seus interessos econòmics i estratègics a Llevant.\nEls kurds, guerrers infatigables, gent de tradició i cultura de frontera, han pactat, negociat i lluitat gairebé amb tothom o contra tothom, però el desenllaç mai no els ha estat favorable. Molt sovint els han abandonat i traït. Han estat utilitzats al tauler d’escacs de Llevant pels uns i els altres. Per exemple, durant la guerra entre l’Iran i l’Irac (1980-1988), els kurds iraquians (els peixmergues: els que s’enfronten a la mort) van col·laborar amb l’Iran, però en signar-se els acords de pau, Teheran els va menystenir. Després, Bush pare els va utilitzar contra Saddam Hussein, i milers de kurds s’hi van deixar la vida, però l’ajuda promesa mai no els va arribar. I si van assolir l’autonomia, va ser a conseqüència del fracàs de la invasió de Kuwait el 1991.\nCal dir que la dinàmica pròpia tampoc ajuda. També s’han enfrontat i neutralitzat entre si, car són diverses les faccions i els partits kurds repartits entre els quatre estats. És com si anessin perduts en un laberint etern sense sortida. A més, el mapa dels conflictes territorials i internacionals i, en conseqüència, el dels interessos dels diversos grups que configuren el total del poble kurd, ha anat variant al llarg d’aquest segle, modificant-se o adaptant-se a la conflictivitat variable endèmica de la regió.\nRojava, el Kurdistan occidental al centre de la batalla\nDe la darrera de les traïcions, com deia abans, n’han estat víctimes els kurds occidentals. La va protagonitzar Donald Trump a l’octubre passat, quan va ordenar la retirada de les tropes americanes de Rojava, el Kurdistan occidental, al nord-est de Síria, i va abandonar els combatents kurds, abans aliats en la lluita contra l’Estat Islàmic. A ells, enemics d’Ankara, els va deixar sols, sense defensa antiaèria. Turquia, amb el suport de les milícies sirianes, va aprofitar per atacar: va envair la Federació Democràtica de la Síria del Nord (Rojava) i va aconseguir el control d’una mena de zona de ‘seguretat’, no exempta d’operacions de neteja ètnica, d’on han estat expulsats organitzacions i combatents kurds. Turquia ha anunciat, també, que hi desplaçarà refugiats sirians, per ‘arabitzar-la’.\nAixí va ser com, amb aquesta invasió turca, el món occidental –Washington, París i Berlín–, amb la seva passivitat, permetia el control turc d’aquest territori i, de retruc, donava un cop letal a la revolució social de Rojava, basada en les idees d’Abdullah Öcalan, fundador del Partit dels treballadors del Kurdistan (PKK), condemnat a cadena perpètua i empresonat a Turquia el 1999. Una revolució moderna, d’avantguarda, que segons que diuen beu d’idees anarquistes. Tant és així que alguns l’han volguda comparar amb l’experiència revolucionària llibertària de la guerra del 1936-1939. Però ara l’esdevenidor dels kurds occidentals ja no és a les seves mans. Podria ser el principi de la fi de la revolució de Rojava. Ara el seu futur sembla dependre d’Ankara, Damasc, Moscou i Teheran.\nDurant la guerra civil siriana, els kurds, a còpia de vèncer batalles, es van dotar d’una autonomia i una constitució amb components socialistes, feministes, ecològics i de justícia social clars. Val a dir que Qamixli, la ciutat natal de l’escriptor Salim Barakat, l’any 2016 va ser escenari d’enfrontaments importants entre milicians kurds i les forces governamentals sirianes.\nLa constitució de Rojava anul·lava les lleis del govern de Baixar al-Assad que impedien l’organització política independent, la llibertat religiosa i cultural, va proclamar la igualtat entre homes i dones i va posar fi a tota mena de discriminació. Simultàniament, establia sistemes de democràcia directa, mitjançant consells i assemblees populars, mecanismes d’economia cooperativa i de justícia popular, amb tribunals formats per membres de les diverses ètnies.\nEls refugiats a Turquia, carn de canó\nA més a més, Turquia acull més de tres milions i mig de refugiats. Fa poc més d’una setmana el president turc Erdogan va ordenar l’obertura de fronteres. Milers de refugiats són rebutjats violentament a la frontera grega amb antiavalots, pots de fum, filferrades i una repressió brutal de l’exèrcit, tant al continent com a les illes. La Unió Europea es fortifica i utilitza la força contra els refugiats. Grècia ha suspès la Convenció de Ginebra sobre el dret d’asil. Els refugiats s’han convertit en munició contra la fortalesa europea. Les forces armades gregues i grups d’extrema dreta cometen abusos contra refugiats i, també, contra activistes humanitaris i periodistes.\nAl Kurdistan occidental la retirada de les forces nord-americanes no ha estat total. Segons que diuen, hi resten vora sis-cents militars que protegeixen els principals jaciments petroliers braç a braç amb els kurds. Les reserves de petroli sirianes, encara que no són importants com les de l’Irac, són la clau per a controlar el país. Primer, se’n beneficiava Damasc, després l’Estat islàmic. Ara els EUA, que al·leguen fer-ho per impedir que els gihadistes se’n tornin a beneficiar. Blinda el petroli contra els gihadistes però principalment, també, contra els russos i els sirians. El 2018 Síria va signar un acord per a cedir a Rússia drets exclusius en el sector d’hidrocarburs.\nTot s’ha complicat molt en la guerra Síría, que ja fa nou anys que dura. Turquia ja hi està implicada directament. Rússia recolza al-Assad. Els EUA són aliats de Turquia, amb què Síria ha xocat militarment a Idlib. Són nou anys de guerra i la situació una vegada més torna a ser molt greu, tant en el pla polític com l’humanitari. Entre els perjudicats, com sempre, hi ha els kurds. El 9% de la població siriana, uns dos o tres milions. La seva regió, el Kurdistan occidental o Rojava, al nord de Damasc, és un territori que conté gran part de les reserves petrolieres. Per ells, com per molts pobles africans, la riquesa del seu subsol és una maledicció. El conflicte kurd sembla un laberint sense fi. Potser les claus de la seva resistència, de la seva fortalesa com a poble, ens les dóna la bona literatura com Els savis de la foscor de Salim Barakat.


POLÍTICA D'ENTREGUES DE MERCADERIA - Colonial\nPOLÍTICA D’ENTREGUES DE MERCADERIA\nEl seu dret a desistir del Contracte serà aplicable exclusivament a aquells productes que es retornin en les mateixes condicions en què vostè els va rebre. Per favor, retorni l’article usant o incloent el seu embolcall original. Haurà d’incloure també totes les instruccions, documents i embolcalls dels productes. En tot cas, haurà de lliurar juntament amb el producte a retornar el tiquet que haurà rebut al moment del lliurament del producte degudament emplenat. No es farà cap reemborsament si el producte ha estat usat més enllà de la mera obertura del mateix o si ha sofert algun dany, per la qual cosa haurà de ser acurat amb els productes mentre estiguin en la seva possessió.OPCIÓ 1 DEVOLUCIÓ:Podrà retornar o canviar un article en els nostres punts de venda COLONIAL o sol·licitant transport a càrrec de l’empresa i no tindrà cost. La devolució de l’import s’abonarà a través de la targeta que va fer el pagament al llarg dels següents dies de la devolució.


El 82% de les famílies espanyoles posseeix habitatge en propietat, segons un informe | Consumer\nEl 82% de les famílies espanyoles posseeix habitatge en propietat, segons un informe\nEntre els països de la UE només Grècia supera aquest percentatge, mentre que a Alemanya la xifra baixa fins al 40,5%\nEl 81,8% de les famílies espanyoles eren propietàries dels seus habitatges en 2002, la qual cosa converteix a Espanya en un dels països amb major grau de propietat dels pisos a la Unió Europea (EU), només superat per Grècia, on la taxa aconsegueix el 83,6%, segons un informe de La Caixa.\nLi segueixen de prop Itàlia, on un 81,5% de les famílies són propietàries de les seves cases; Irlanda, amb un 80%; Noruega, amb un 76,4% dels habitatges adquirits pels seus habitants, i Portugal, on aquest ràtio ascendeix al 76%.\nL’únic país on el lloguer supera a la compra d’habitatge és Alemanya, amb solament un 40,5% de les famílies propietàries de les seves cases. Dinamarca i els Països Baixos presenten una situació més equilibrada, amb un 50,9% i un 52,7% dels pisos en propietat, respectivament.\nEl percentatge de famílies que adquireixen la seva residència ascendeix al 56,4% a França, enfront del 60% de Suècia, el 67,3% a Bèlgica i el 69,1% que aconsegueix al Regne Unit.\nSegons l’informe, el grau de propietat de l’habitatge a Europa ha augmentat a més entre 1990 i 2002 en tots els països, excepte a Noruega, on va caure des del 78,2% al 76,4%; i a Dinamarca, que va registrar un descens des del 52,7 al 50,9%. A Irlanda i a Suècia es va mantenir estable en el 80% i 60%, respectivament.\nEn opinió dels experts de La Caixa, aquesta evolució ha estat influenciada “per polítiques fiscals favorables a l’adquisició d’habitatge en detriment del lloguer”.\nAquest factor, juntament amb l’augment de la població, la demanda d’un nombre major d’habitatges, la major esperança de vida i de renda, i la rebaixa de tipus ha portat aconsegueixo un increment en la sol·licitud de préstecs per a finançar les cases.\nEl major dinamisme en el finançament hipotecari va correspondre en el mateix període a Grècia, amb un increment del saldo del 35,4%, seguit per Irlanda (+23,5%), Espanya (+20,8%), Portugal (+12,2%), Itàlia (+11,4%) i Àustria (+10,7%), mentre que el mercat menys actiu va ser l’alemany, amb una progressió del 1,9%, encara que en termes absoluts de volum d’hipotecaris va ser el més important.\nNo obstant això, el major endeutament per càpita corresponia a Dinamarca, amb 33.042 euros de deute per habitant en 2002; seguit pels 16.649 euros que devia cada alemany, els 14.553 euros deguts pels suecs i els 14.231 euros dels irlandesos.\nEl cinquè lloc en aquesta classificació correspon a Espanya, amb un deute mitjà a bancs i caixes de 9.330 euros per habitant, seguit per Portugal (7.800 euros) i Àustria (7.180 euros per càpita).\nL’estudi de La Caixa, que utilitza dades de la Federació Hipotecària Europea, revela a més que la cartera hipotecària més sensible a pujades de tipus es troba a Finlàndia, ja que el 97% de les operacions estaven referenciades a tipus variables. La proporció d’hipoteques a tipus variable era del 95% a Grècia, del 90% a Luxemburg, del 75% a Espanya i del 72% al Regne Unit, enfront del 20% que representava a França o el 25% de Dinamarca i Bèlgica.\nMalgrat el grau d’endeutament, La Caixa considera que la perspectiva per al mercat hipotecari europeu és “relativament favorable en general”, perquè espera un manteniment dels tipus en nivells baixos a curt termini i “moderades pujades a mitjà termini”.\nespaña habitatge propiedad-ca


Noticias por e-mail: Planta pel dia de l'arbre amb el Botànic!\nACTIVITAT: PLANTA PEL DIA DE L'ARBRE!\nAl voltant d'aquest dia tan\nVIDEO D'ESPORES: CURES BÀSIQUES D'UN CACTUS\nUn membre d'ACYS, l'Associació\nespecial hem preparat activitats com aquesta excursió gratuïta per a reforestar a Agullent. També presentarem una monografia sobre els arbres monumentals del Jardí, una ruta per passejar i anar-los descobrint, i fins i tot alguns exemplar estrenaran moda hivernal!\nd'Amics dels Cactus, amb seu al Jardí Botànic, ens conta els problemes de l'excés de reg per a les cactàcies i ens mostra com crear un substrat adequat per a un bon drenatge seguint uns passos senzills. Mai més tornaras a matar un cactus!\nEn l'Any Internacional de les\nllegums no podia faltar en el nostre cicle de cursos de plantes i cuina, un taller dedicat un dels grups alimentaris més complets. Amb la Xef del restaurant Miobio ens farem experts en llentilles, fesols i molt més.\nEl Gabinet de Didàctica ens\nMÚSICA: BLACK & WHITE KEYS DÚO\nTornen els Concerts d'Hivern!\nproposa aprendre les propietats de les plantes medicinals que tenim a l'abast, com recol·lectar-les i com preparar-les per al seu ús. Tindrem una farmaciola d'allò més botànica per a aquest hivern!\nEls pianistes Andreu Soler i Lola Martínez presenten el seu segon disc, Café, que fusiona ritmes clàssics i del carib amb la marimba i el piano. Organitzat per l'Aula de Música de la Universitat de València.


Plan Avanza 2 | Xarxa Punt TIC\nOrganisme: Ministeri d'Indústria, Començ i Turisme.\nÀrees i programes:\nLes actuacions tenen com a finalitat contribuir a la consecució dels objectius de l'Estratègia 2011-2015 del Pla Avanza2, així com els propis de l'Acció Estratègica de Telecomunicacions i Societat de la Informació del Pla Nacional d'Investigació Científica, Desenvolupament i Innovació Tecnològica, 2008-2011. En aquest sentit, constitueixen objectius prioritaris:\nInformació específica dels subprogrames:\nSubprograma Avança Ciutadania Digital\nTIC per la igualtat de gènere.\nInternet Social dirigit a:\nPersones majors de 55 anys.\nPersones amb discapacitat i dependents.\nBeneficiaris: Entitats sense ànim de lucre.\nFinançament: Les ajudes es concediran en forma de subvenció, i la intensitat d'ajuda podrà ser fins al 80 per cent del pressupost finançable del projecte o acció.\nTermini per presentar sol·licituds: Fins al 26 d'abril, inclòs, de 2011.\nSubprograma Avança Formació\na) Professionals TIC.\na.1) Formació de professionals de les tecnologies de la informació i les comunicacions (TIC), capaços d'investigar, desenvolupar, dissenyar, gestionar, operar, instal lar, mantenir o donar suport a sistemes de TIC.\na.2) Formació adreçada a la consecució per part de l'alumne de certificats emesos per determinats organismes oficials o altres entitats de reconegut prestigi: EUCIP, ITIL, PMI, MCITP, Java Program Associated i Oracle OCP entre d'altres.\na.3) Formació de Professionals TIC per a la seva capacitació en la creació i desenvolupament de continguts digitals.\nb) Professionals de negoci electrònic.\nb.1) Formació de professionals de negoci electrònic, capaços d'aplicar les TIC, especialment Internet, al desenvolupament de nous productes i serveis i / o la introducció de nous processos que millorin l'eficàcia i l'eficiència de l'activitat de l'empresa.\nb) Entitats sense ànim de lucre legalment constituïdes que tinguin la finalitat de prestar serveis de formació a les petites i mitjanes empreses, mitjançant la realització de projectes de formació en telecomunicacions i tecnologies de la informació.\nc) Agrupacions o associacions empresarials.\nFinançament: Modalitat de subvenció.\nTermini per presentar sol·licituds: Fins al 28 d'abril, inclòs, de 2011.\nSubprograma Avança Competitivitat R + D + I\nÀmbits temàtics de projecte o accions:\na) Internet del futur.\nb) Sistemes i dispositius. Equips, sistemes per a la indústria, sistemes d'electrònica i dispositius.\nc) Solucions TIC per a l'empresa. Certificacions.\nd) Seguretat. Sistemes i eines\ne) Salut i el benestar social.\nf) TIC verdes.\na) Projectes de recerca industrial i desenvolupament experimental i estudis de viabilitat tècnica de caràcter preparatori per a activitats de recerca industrial o de desenvolupament experimental:\nii) Organismes d'investigació, quan intervinguin com a participants en la modalitat «en cooperació».\niii) Agrupacions o associacions empresarials.\nb) Projectes d'Innovació:\nii) Agrupacions o associacions empresarials.\niii) organismes d'investigació, quan intervinguin com a participants en la modalitat «en cooperació».\nc) Accions divulgació i promoció d'activitats de recerca industrial i desenvolupament experimental excepte les recollides en la lletra d):\nTermini per presentar sol·licituds: Fins al 4 de maig, inclòs, de 2011.\nSubprograma Avança Continguts Digitals\nTipus de projectes i accions objecte de les ajudes:\nProjectes de R + D\nBeneficiaris: Segons la tipologia de projecte:\nc) Accions divulgació i promoció d'activitats de recerca industrial i desenvolupament experimental:\niii) Altres entitats de dret públic exclusivament com a participants en la modalitat «en cooperació».\niv) organismes d'investigació, quan intervinguin com a participants en la modalitat «en cooperació».\nFinançament: Les ajudes que es concedeixin en el marc d'aquest subprograma podran tenir la forma de subvenció, préstec o una combinació d'ambdues.\nTermini per presentar sol·licituds: Fins al 12 de maig, inclòs, de 2011.\nLloc web del Plan Avanza


Bíblia en un any - Bíblia Catalana 2007 (BEC) - Febrer 8\n1. L’altar el faràs de fusta d’acàcia, de cinc colzades de llarga-da i cinc colzades d’amplada; serà quadrat i tindrà tres colzades d’alçada.\n2. Als seus quatre cantons hi faràs corns, formant tot una sola peça, que recobri-ràs de bronze.\n3. Hi faràs els corresponents gibrells per a recollir la cendra, les pales, els vasos, les forquetes i els brasers; tots els atuells els faràs de bronze.\n4. També un enreixat de bronze en forma de xarxa, i sobre la xarxa quatre anelles de bronze als quatre cantons.\n5. La xarxa la posaràs sota la cornisa inferior de l’altar, de manera que arribi fins a la meitat de l’altar.\n6. Per a l’altar faràs unes barres, unes vergues de fusta d’acàcia recobertes de bronze.\n7. Passaràs les barres per les anelles d’ambdós costats de l’altar, per quan s’hagi de transportar.\n8. L’altar el faràs de planxes de fusta i quedarà buit, tal com se t’ha mostrat a la muntanya.\n9. Confeccionaràs també l’atri del Tabernacle. Per la banda del Nègueb, cara a migdia, l’atri tindrà cortines de torçal de lli, d’una llargària de cent colzades per un dels costats.\n10. Hi haurà vint columnes, amb vint bases de bronze. Els ganxos de les co-lumnes i les anelles seran de plata.\n11. Igualment, en el costat nord, en tota la seva llargada, hi haurà cortines de cent colzades, amb vint columnes i vint bases de bronze. Els ganxos de les co-lumnes i les anelles seran de plata.\n12. Tot a l’ample de l’atri, pel costat d’occident, hi haurà cortines de cinquanta colzades, amb deu columnes i amb les deu bases corresponents.\n13. L’amplària de l’atri pel costat de l’est, a l’orient, serà de cinquanta colzades.\n14. Hi haurà quinze colzades de cortines per l’un costat, amb tres columnes i tres bases.\n15. Per l’altre costat hi haurà quinze colzades de cortines, amb tres columnes i tres bases.\n16. La porta de l’atri tindrà un tapís de vint colzades de teixit morat, porpra, escarlata i torçal de lli, amb brodat artístic. Hi haurà quatre columnes amb quatre bases.\n17. Totes les columnes que voregen l’atri tindran anelles de plata, amb gan-xos de plata i bases de bronze.\n18. L’atri tindrà cent colzades de llar-gada, cinquanta d’amplada per ambdós costats, i cinc colzades d’alçada de cor-tinatges de torçal de lli. Les bases seran de bronze.\n19. Tots els estris del Tabernacle per a tots els serveis, totes les seves estaques i totes les estaques de l’atri seran de bronze.\n20. Manaràs als fills d’Israel que et pro-curin oli pur d’oliva premsada per a l’enllumenat, a fi d’alimentar contínuament els gresols.\n21. Aaron i els seus fills el disposaran a la tenda de l’oracle, fora del vel que oculta el Testimoni, davant del Senyor, des del vespre fins al matí. Serà un es-tatut perpetu per a totes les generacions dels fills d’Israel.\n1. I tu, d’entre els fills d’Israel, fes que estiguin al teu costat el teu germà Aaron amb els seus fills Nadab, Abihú, Eleazar i Itamar, perquè siguin els meus sacerdots.\n2. Faràs vestidures sagrades, d’honor i ornament, per al teu germà Aaron.\n3. Parlaràs amb tots els artesans experts, als quals he dotat de coneixements, a fi que confeccionin les vestidures d’Aaron per a consagrar-lo com a sacerdot meu.\n4. Aquestes són les vestidures que hau-ran de confeccionar: el pectoral, l’efod, el mantell, la túnica brodada, la mitra i la faixa. Faran, doncs, vestidures sa-grades per al teu germà Aaron i també per als seus fills, perquè em facin de sacerdots.\n5. Hi empraran fil d’or, fibres de porpra, morada i escarlata, i torçal de lli.\n6. L’efod el faran brodat artísticament amb fil d’or, morat, porpra, escarlata i torçal de lli.\n7. Tindrà dues muscleres que es fixaran als seus dos extrems per a subjectar-lo.\n8. El llaç que tindrà al damunt l’efod, per a subjectar-lo, serà brodat de la mateixa manera, formant un conjunt, amb fil morat, porpra, escarlata i or, i de torçal de lli.\n9. Prendràs dues pedres d’ònix i hi gra-varàs els noms dels fills d’Israel:\n10. sis dels seus noms en una pedra i sis en l’altra, seguint l’ordre de naixement.\n11. A l’estil del gravador de pedres, amb gravats com de segell, faràs gravar aquelles dues pedres amb els noms dels fills d’Israel; encastades amb incrustacions d’or.\n12. I les posaràs damunt les muscleres de l’efod; serà un record a favor dels fills d’Israel, perquè Aaron portarà els seus noms damunt les dues muscleres a la presència del Senyor com a recordatori.\n13. Faràs muntures de filigranes amb or,\n14. i dues cadenetes d’or pur, trenades en forma de cordó, que fixaràs a les muntures.\n15. Faràs el pectoral del judici artísticament treballat, igual que l’efod: amb fil morat, porpra, escarlata i or, i torçal de lli.\n16. Serà quadrat i doble, d’un pam de llargada i un pam d’amplada.\n17. El cobriràs de pedreria muntada en quatre rengles de pedres: en el primer rengle, una sarda, un topazi i una maragda;\n18. en el segon rengle, un robí, un safir i un jaspi;\n19. en el tercer rengle, un jacint, una àgata i una amatista;\n20. en el quart rengle, un crisòlit, un ònix i un beril·le. Muntades en fili-granes d’or.\n21. El nombre de pedres correspondrà al dels fills d’Israel: dotze, d’acord amb els seus noms. Seran gravades com els segells, cada una amb el seu nom, se-gons les dotze tribus.\n22. Per al pectoral, faràs cadenetes d’or pur, trenades en forma de cordó;\n23. i dues anelles d’or que fixaràs als seus dos extrems.\n24. Fixaràs els dos cordons d’or a les dues anelles, als extrems del pectoral;\n25. uniràs els dos extrems dels dos cor-dons a les dues muntures i els fixaràs a la part davantera de les muscleres de l’efod.\n26. Faràs dues anelles d’or, que situaràs als dos extrems del pectoral, a la vora que hi ha al revers de l’efod, per la banda de dins.\n27. També faràs dues anelles d’or, que situaràs a les dues muscleres de l’efod, a la part inferior, pel davant, tocant a la seva juntura per damunt el llaç de l’efod.\n28. Lligaran el pectoral, mitjançant les seves anelles, a les anelles de l’efod amb un cordó morat, a fi que quedi situat damunt el llaç de l’efod i no se’n pugui desprendre.\n29. Així Aaron portarà sobre el seu cor els noms dels fills d’Israel en el pectoral del judici quan entri al Lloc Sant, en memorial continu a la presència del Senyor.\n30. Dins del pectoral del judici hi posa-ràs l’Urim i el Tummim, a fi que es-tiguin sobre el cor d’Aaron sempre que entri a la presència del Senyor; i perquè Aaron porti la causa dels fills d’Israel sobre el seu cor a la presència del Senyor contínuament.\n31. Teixiràs el mantell de l’efod, tot ell morat.\n32. Al centre hi haurà una obertura per a passar-hi el cap; l’obertura portarà tot al voltant un voraviu teixit com el coll d’una cota, a fi que no s’esquinci.\n33. Sobre el voraviu inferior hi brodaràs magranes de color morat, porpra i escar-lata, i entremig hi posaràs campanetes d’or, tot al seu voltant:\n34. una campaneta d’or i una magrana, una campaneta d’or i una magrana, tot al voltant del voraviu inferior.\n35. Aaron el durà posat sempre que oficiï; així se sentirà el seu dringar quan entri al Lloc Sant, a la presència del Senyor, i quan en surti; així no morirà.\n36. Faràs una placa d’or pur i hi gravaràs una inscripció com els entallats de se-gell: “Consagrat al Senyor”,\n37. i la subjectaràs a una cinta morada, de forma que quedi fixa sobre la part fron-tal de la mitra. Ha de situar-se al davant.\n38. Quedarà sobre el front d’Aaron, perquè així ell carregarà amb les faltes que els fills d’Israel cometin en les coses santes i quan consagrin totes les seves santes ofrenes. Estarà contínuament sobre el seu front, a fi que puguin trobar benevolència davant el Senyor.\n39. Teixiràs la túnica amb lli, i faràs també amb lli la mitra i la faixa, brodada artísticament.\n40. També faràs túniques per als fills d’Aaron. I faixes i tiares que els donin dignitat i honor.\n41. Amb això faràs vestir el teu germà Aaron i els seus fills; i els ungiràs i els consagraràs perquè siguin els meus sacerdots.\n42. Els faràs també uns pantalons de lli que cobreixin la seva nuesa, que vagin des dels lloms fins a les cuixes.\n43. Aaron i els seus fills els portaran quan entrin al Tabernacle de la Reunió, o quan s’acostin a l’Altar per oficiar al Lloc Sant, per evitar que caiguin en cul-pa i hagin de morir. Aquest és un decret a perpetuïtat per a ell i la seva descen-dència.\n1. (Del mestre de cant. Salm de David.) Que el Senyor t’escolti el dia de l’angoixa, que t’empari el nom del Déu de Jacob;\n2. que t’enviï auxili des del santuari, i et sostingui des de Sió.\n3. Que tingui present les teves ofrenes, i el teu sacrifici li sigui plaent. ( Pausa )\n4. Que et concedeixi el que el teu cor desitja i dugui a terme tots els teus pro-jectes.\n5. Que ens puguem alegrar de la teva victòria, i alçar estendards al nom del nostre Déu. El Senyor acompleixi totes les teves peticions.\n1. Fill meu, guarda les meves pa-raules i conserva com un tresor els meus manaments;\n2. Viuràs si observes els meus preceptes, i les meves lliçons com la nineta dels teus ulls.\n3. Lliga-te’ls als dits, grava-te’ls a la taula del teu cor.\n4. Digues a la saviesa: “Tu ets la meva germana”, i tracta de parenta la intel·ligència,\n5. a fi que et guardi de la dona foras-tera, de l’estranya de parla falaguera.\n29. Immediatament després de la tribu-lació d’aquells temps, el sol s’enfosqui-rà i la lluna deixarà de fer la seva claror, els estels cauran del cel i els astres celestials seran sotraguejats.\n30. Llavors apareixerà al cel el senyal del Fill de l’Home, i totes les races del món es lamentaran i veuran el Fill de l’Home que ve sobre els núvols del cel amb gran poder i glòria.\n31. I enviarà els seus àngels amb un so potent de trompeta i aplegaran els seus elegits dels quatre vents, de l’un extrem a l’altre del cel.\n32. Apreneu del símil de la figuera quan les seves branques ja es tornen tendres i surten els brots, sabeu que l’estiu és a prop.\n33. Igualment, vosaltres, quan veureu que succeeixen totes aquestes coses, sa-pigueu que ja és a prop, a les portes.\n34. Us asseguro que no passarà aquesta generació sense que s’hagin acomplert totes aquestes coses.\n35. El cel i la terra passaran, però les meves paraules no passaran.\n36. “Però pel que fa al dia i a l’hora, ningú no en sap res, ni els àngels del cel, ni el Fill; només el Pare.\n37. Perquè allò que va passar en temps de Noè, també passarà en la vinguda del Fill de l’Home.\n38. Igual com dies abans del diluvi men-javen, bevien i prenien marit o muller, fins que Noè va entrar a l’arca,\n39. i no es van adonar de res fins que vingué el diluvi i se’ls emportà tots, així mateix serà la vinguda del Fill de l’Home.\n40. Hi haurà dos homes al camp, l’un serà pres i l’altre deixat;\n41. dues dones moldran al mateix molí, l’una serà presa i l’altra deixada.\n42. Vetlleu, doncs, perquè no sabeu quin dia vindrà el vostre Senyor.\n43. Sapigueu això: si l’amo de la casa sabés a quina hora de la nit es presentarà el lladre, estaria vetllant i no es deixaria saquejar la casa.\n44. Per tant, vosaltres estigueu igualment preparats, perquè el Fill de l’Home vindrà a l’hora menys pensada.\n45. ¿Qui serà, doncs, el servent fidel i prudent que l’amo posarà com a cap de servei en la tasca de distribuir a les hores degudes els aliments als altres criats?\n46. Feliç aquell servent si l’amo, quan arriba, el troba fent això.\n47. Us asseguro que el farà encarregat de tots els seus béns.\n48. Però si aquell criat fos dolent i pen-sava dintre seu: ‘L’amo triga molt’,\n49. i començava a pegar els seus compa-nys i a menjar i beure amb els embriacs,\n50. arribarà l’amo d’aquell criat el dia que menys s’ho espera i a l’hora menys pensada,\n51. i el despatxarà, i farà amb ell el que es fa amb els hipòcrites. Allí hi haurà el plor i el cruixir de dents.